La Casa de Cultura acull un curs gratuït de coaching impartit per Laura Ceballos
2025-07-24

La Casa de Cultura de Burjassot acull divendres que ve 2 d’octubre un curs gratuït de coaching, un anglicisme molt de moda que significa, entrenament. Serà a partir de les 17 hores i estarà impartit per la coach Laura Ceballos.

“Voler, saber, poder”, és el nom davall el qual es presenta la xerrada en la qual es mostrarà als participants quines són les barreres que els impedeixen aconseguir els seus objectius, els donarà les claus per a superar-les i els assenyalarà les àrees en les quals poden treballar per a millorar la seua vida.

En el curs aprendran com funciona la ment i el seu procés d’aprenentatge, quin tres tipus de bloquejos impedeixen a un traure el millor de si mateix, quines àrees cal treballar per a millorar la vida i, com no, què és el coaching i com pot ajudar a les persones a superar els seus bloquejos per a fer realitat els seus somnis.

Enfocat en el desenvolupament personal, aquest curs d’entrenament ofereix eines i pautes per a aconseguir els objectius fixats d’una persona, usant els seus propis recursos, habilitats i potencial.